कार्तिक–१९ । मोरङको बेलबारीमा अपाङगता भएका महिलाहरुको प्रजनन स्वास्थ्य अधिकार बिषयक दुई दिवसीय तालिम संपन्न भएको छ । आइतबार र सोमबार पुर्वका ६ जिल्लाका २५ जना अपाङगता भएका महिलाहरुलाई प्रजनन स्वास्थ्य बिषयमा अधिवक्ता सन्जु कुमारी शाहले प्रशिक्षण दिएकी हुन ।
बेलबारीमा ३ मा रहेको मोरङ नेत्रहिन संघको भवनमा सन्चालन भएको उक्त तालिम मोरङ नेत्रहिन संघ, म्युसा मोबिलिटी ईन्टरनेशनल युएसए, च्यानल फाउण्डेशन र एक्सन अडार्डले संयुक्त रुपमा आयोजना गरेको थियो । अपाङ्गता भएका महिलाहरुको प्रजनन स्वास्थ्य अधिकारका बारेमा तालिमको आयोजना गरिएको कार्यक्रममा इलाम, झापा, मोरङ, सुनसरी, धनकुटा र उदयपुरबाट २५ जना अपाङ्गता भएका महिलाहरुको सहभागिता रहेको मोरङ नेत्रहिन संघ अध्यक्ष साबित्रा कोईरालाले जानकारी दिईन ।
तालिममा सहभागि अपाङ्ग महिलाहरुले बिभिन्न यातनाहरुबाट बच्ने उपायहरुका बारेमा बुझेको बताएका छन । तालिममा सहभागि मोरङको टाँडि घर भएकी श्रवण दृष्टिबिहिन कृष्णमाया अधिकारीले दोभाषे सन्तोषि घिमिरेमार्फत अपाङ्गता भएका महिलामाथि हुने हिंसा सम्बन्धि बच्ने उपाय तथा अधिकारका बारेमा बुझेको बताइन ।
तालिममा सहभागी धनकुटाकी पवित्रा राईले अपाङ्गताको प्रजनन स्वास्थ्य लगायतका बारेमा आफुले बुझेको बताइन ।
अपाङगता भएका महिलाहरुलाई उनिहरुको स्वास्थ्य, प्रजनन अधिकार तथा यौन स्वास्थ्यको बारेमा ज्ञान दिनुपर्ने आवस्यक महसुस भएकोले कार्यक्रमको आयोजना गरिएको आयोजककी प्रतिक्षा चापागाईले बताइन । यसअघि आइतबार उद्घाटन कार्यक्रममा तिहार, छठपर्ब र नेपाल संवत ११३९ को अबसरमा चियापान कार्यक्रम समेत सम्पन्न भएको थियो ।
राष्ट्रियता, लोकतन्त्र, नागरिक अधिकार, सुशासन र प्रेस स्वतन्त्रताका सवालमा राष्ट्रको पहरेदार , सत्य सुचना र निष्पक्षविचार सहित स्थानीय तथा पूर्वेली विषयहरु लाइ विशेष प्राथामिकताका साथ प्रस्तुतगर्ने उद्देश्य